
****

**Annex 1**

**Informe de seguiment de la titulació**

**Grau en Òptica i Optometria**

**Any acadèmic 2010-2011**

**Comissió d’Avaluació Acadèmica**

**15 de maig de 2011**

1. **Informació de context**

|  |  |
| --- | --- |
| **Nom titulació** | Grau en Òptica i Optometria |
| **Centre d’ impartició** | Facultat d'Òptica i Optometria de Terrassa (FOOT) |
| **Enllaç web** | <http://foot.upc.edu/els-estudis/goo> |
| **Enllaç al SGIQ** |  |
| **Àmbit** | Ciències de la Salut |
| **Presentació** | El Grau en Òptica i Optometria, que habilita per a l’exercici de la professió regulada d’òptic-optometrista, permet treballar en centres de salut, d’assistència primària i hospitals públics, consultes d’oftalmologia, establiments d’òptica i empreses del sector. Els graduats/des podran detectar, diagnosticar i tractar problemes visuals, i treballar en feines tan diverses com l’adaptació d’ulleres i lents de contacte, l’entrenament i la reeducació visual, l’assessorament en higiene visual i ergonomia o la prevenció de problemes visuals. També desenvoluparan tasques comercials i de gestió, i podran participar en projectes de recerca en el camp de l’òptica optomètrica o com a especialistes en projectes de cooperació. A més, existeix la possibilitat de cursar aquest grau en modalitat semipresencial, amb assignatures teòriques a través d’Internet i assistint presencialment a les pràctiques obligatòries, als exàmens i les tutories.  Aquests estudis de grau donen accés, entre altres, als màsters universitaris de l’àmbit de les Ciències i Tecnologies de la Salut, prèvia admissió per part de l’òrgan responsable del màster. També permet enfocar la carrera professional cap al món de la recerca fent un doctorat (consultar l’oferta de màsters universitaris i programes de doctorat). |
| **Organització d'estudis** | El pla d’estudis de Grau en Òptica i Optometria es pot cursar en dues modalitats docents: presencial o semipresencial.  Les assignatures i l’estructura curricular és la mateixa per a les dues modalitats. El que varia, a més de la modalitat docent, és la distribució temporal de les assignatures, que en el cas de la modalitat presencial s’organitza en 8 semestres i en la modalitat semipresencial és d’11 semestres (cada curs està dividit en 2 semestres de 16 setmanes cadascun).  El pla d’estudis consta de 180 ECTS de crèdits obligatoris (60 dels quals són bàsics) distribuïts en 27 assignatures: 1 de 3 crèdits, 17 de 6 crèdits, 4 de 7,5 crèdits i 5 de 9 crèdits. Aquestes assignatures es distribueixen temporalment fins el 7è semestre en el cas de la modalitat presencial, i fins el 9è semestre en la modalitat semipresencial.  L’optativitat consta de 36 crèdits, dels quals un mínim de 12 s’han d’obtenir necessàriament mitjançant la superació d’assignatures dels mòduls d’especialització. Aquests crèdits es cursen a partir del 6è semestre en la modalitat presencial, mentre que es concentren al 10è semestre per la modalitat semipresencial. L’optativitat es pot cursar a través dels mòduls d’especialització següents: Ampliació d’Optometria i Contactologia, Atenció Òptica i Gestió, Òptica Aplicada i Salut Visual.  A partir del 8è semestre (presencial) i de l’11è semestre (semipresencial) està previst fer el treball de fi de grau (TFG) que té una càrrega de 24 ECTS. |
| **Càrrega lectiva** | 240 crèdits (un crèdit equival a 25-30 hores de treball) |
| **Distribució del pla d'estudis** | |  |  |  |  | | --- | --- | --- | --- | | Formació bàsica | 60 | Obligatòries | 120 | | Optatives | 36 | Pràctiques externes | 0 | | Treball de final de grau | 24 | | | |
| **Universitats participants** |  |
| **Tipus d'ensenyament** | Presencial i Semipresencial |

1. **Pla d’estudis**
   1. **Informació pública** (Llistat d'enllaços web)

**Informació pública general**

http://foot.upc.edu/

**Accés als estudis - Accés universal**

http://www.upc.edu/aprendre/estudis/acces/estudis-de-grau

http://www.upc.edu/aprendre/estudis/grau-i-2n-cicle

http://foot.upc.edu/els-estudis/goo

http://www.gencat.cat/economia/ur/ambits/universitats/acces/prein/info/listat/index.html

http://www.gencat.cat/economia/ur/ambits/universitats/acces/prein/info/admissio/index.html

http://www.upc.edu/sga/normatives/normatives-academiques-de-la-upc/estudis-de-grau

Notes: 1: Accés # 2: Perfil d`ingrés # 3: Perfil d’egres (veure competències) # 4: Nombre de places ofertes, via d`accés i nota de tall # 5: Assignatures o proves especials que possibiliten la millora de la nota d`accés # 6: Normativa de trasllats (art. 1.2 de la normativa acadèmica d`estudis de grau de la UPC).

**Matrícula - Accés universal**

<http://foot.upc.edu/curs-actual>

<http://foot.upc.edu/esdeveniments/sessio-benvinguda.-estudiants-de-grau-de-la-modalitat-presencial>

<http://foot.upc.edu/esdeveniments/sessio-benvinguda.-estudiants-modalitat-semipresencial>

<http://foot.upc.edu/esdeveniments/sessio-dacollida-del-servei-de-biblioteca-per-als-estudiants-de-nou-ingres>

<http://foot.upc.edu/esdeveniments/sessio-dacollida-de-serveis>

Notes: 1: Informació sobre la matrícula # 2 i 3: Sessions d`acollida i tutorització

**Pla d’estudis**

<https://www.euoot.upc.edu/els-estudis/goo>

<https://foot.upc.edu/els-estudis/goo/modalitats>

<https://foot.upc.edu/els-estudis/goo/assignatures>

**Planificació operativa del curs**

http://foot.upc.edu/curs-actual/programacio

http://foot.upc.edu/els-estudis/goo/assignatures

https://atenea.upc.edu/moodle/login/index.php

http://foot.upc.edu/lescola/instal-lacions/instalb7lacions-docents

http://bibliotecnica.upc.edu/BCT/

http://upcommons.upc.edu/video/handle/2099.2/1384

<http://upcommons.upc.edu/video/handle/2099.2/1042>

**Professorat**

<http://foot.upc.edu/lescola/fitxers/directori-telefonic>

**Perfil acadèmic**

http://eprints.upc.edu/producciocientifica/

<http://foot.upc.edu/recerca-i-empreses/grups-de-recerca>

**Programes de mobilitat**

http://www.upc.edu/sri/estudiantat/mobilitat-destudiantat-de-la-upc/estudiar-a-lestranger/europa/erasmus

<http://foot.upc.edu/els-estudis/programes-de-mobilitat/universitats-partner>

**Enllaç al llibre de dades de la UPC des de la web de la unitat - Accés universal**

http://www.upc.edu/dades/

* 1. **Anàlisi valorativa**
     1. **Desplegament operatiu del pla d’estudis**

El desplegament operatiu del pla d`estudis corresponent al segon any acadèmic s`ha dut a terme satisfactòriament, d`acord amb les directrius establertes a la memòria de verificació. S’han fet també les adaptacions corresponents als canvis normatius. Així, el cronograma d’implantació de la titulació de grau, així com el corresponent a l’extinció de la titulació de diplomatura, s’està seguint sense incidències tal i com apareix a l’apartat 10.1 de la memòria de verificació.

* + 1. **Desenvolupament i adequació del pla d’estudis**

Com s’ha citat a l’apartat "Organització d’estudis" de la informació de context, les assignatures i l’estructura curricular són les mateixes per la modalitat presencial i semipresencial de la titulació, variant només la distribució temporal de les assignatures. Així, en el segon any acadèmic s’imparteixen 10 assignatures en la modalitat presencial i 6 en la semipresencial.

A l´inici de l’any acadèmic, l’Equip Directiu, la Delegació d’estudiants, les Unitats de Gestió i Atenció del centre i la Biblioteca i el servei UNIVERS (ambdós del Campus) acullen l’estudiantat de nou ingrés per proporcionar-li tota la informació rellevant per iniciar els seus estudis i facilitar llur inserció a la Universitat, d’acord amb el pla d’acollida que inclou les accions següents:

* Facilitar una àmplia informació en el moment de matricular-se, que inclou la carpeta UPC.
* Acte de benvinguda de la Direcció del centre i de la Delegació d’estudiants. La direcció, a més de donar la benvinguda, informa sobre els aspectes docents i normatius que ha de tenir en compte l´estudiantat al llarg de l’any acadèmic.
* Presentació de les Unitats de Gestió i Atenció del centre i de la Biblioteca i servei UNIVERS del Campus. La finalitat d’aquestes sessions és la d’informar sobre els recursos i els serveis disponibles.

Els processos lligats al pla d’acció tutorial es desenvoluparan paral·lelament al disseny del sistema de garantia interna de la qualitat de la FOOT.

Pel que fa a la coordinació docent, els mecanismes s’estableixen a través dels coordinadors d’assignatures, que són els responsables de fer el seguiment de l’adequació de les assignatures i de mantenir actualitzades les guies docents.

L´estudiantat en aquest nivell no realitza pràctiques en empreses ni participa en programes de mobilitat. Tampoc no realitza el treball final de grau.

El centre disposa d’espais suficients i adequats per la impartició d’aquest estudi (aules, laboratoris i gabinets clínics), tal i com figura a l’apartat 7 de la memòria de verificació. El Centre Universitari de la Visió (CUV) permet que l´estudiantat realitzi les pràctiques clíniques sota la tutela i supervisió del professorat en un entorn molt similar al de l’exercici del seu futur professional. A més, per tal de millorar la qualitat dels ensenyaments, el centre fa una reserva anual d’una partida econòmica del pressupost de docència destinada a l’adquisició d’equipament docent.

Respecte el personal acadèmic disponible cal comentar que ha satisfet, tant en qualitat com en quantitat, les necessitats derivades del desenvolupament del segon curs de la titulació de grau, donat que aquest té una àmplia experiència en la impartició dels estudis de la diplomatura (actualment en extinció).

L´estudiantat disposa d´una biblioteca de campus amb un ampli ventall de serveis bibliotecaris i accés a la informació de col·leccions bibliogràfiques, així com de la biblioteca digital. També tenen al seu abast espais de treball individual i en grup, i connexió a internet. El fons bibliogràfic està format per llibres recomanats a les guies docents i per bibliografia especialitzada en ciències de la visió. A més, l’estudiantat matriculat pot accedir al campus virtual Atenea (entorn virtual de la docència a la UPC).

L’avaluació de l’aprenentatge de l’estudiantat es realitza a dos nivells:

1. Avaluació de l’estudiantat en cada assignatura.

El professorat de cada assignatura avalua les diferents activitats i comunica el resultat als estudiants. Al final del quadrimestre, dins del període establert, el coordinador/a d’assignatura introdueix la qualificació final a l’aplicatiu PRISMA on pot ser consultada pels estudiants.

Els criteris d’avaluació de les assignatures són descrits a les guies docents aprovades en Comissió d’Avaluació Acadèmica i publicades al web.

1. Avaluació curricular del rendiment global de l’estudiantat en els blocs curriculars de la titulació.

Aquesta avaluació es realitza per part de la Comissió d’Avaluació Curricular quan un estudiant ha cursat el conjunt d’assignatures que integren un bloc curricular. Aquesta avaluació és el procediment que dóna validesa administrativa a les qualificacions obtingudes pels estudiants.

Els criteris d’avaluació curricular formen part de les normatives acadèmiques de la FOOT, aprovades en Comissió d’Avaluació Acadèmica i publicades al web.

Pel que fa a l'assoliment de competències per part de l'estudiantat, s'està desenvolupant segons el que indica la memòria de verificació (apartat 3).

* + 1. **Informació pública relativa a les assignatures/matèries** (objectius, continguts, orientacions específiques per al treball i avaluació dels estudiants ... )

Les guies docents de les assignatures del pla d’estudis, que són públiques, aporten informació sobre les competències específiques i genèriques a les que contribueix cada assignatura a la titulació, a més de facilitar informació de la metodologia docent, objectius de l’aprenentatge, activitats formatives, contingut, hores de dedicació, sistema de qualificació, bibliografia i professorat que la imparteix. Tota la informació segueix uns mateixos criteris generals d’indexació i de presentació perquè es canalitza mitjançant PRISMA, una aplicació institucional de la UPC. Aquesta informació és facilitada pel professorat coordinador de l’assignatura i, abans de la seva publicació, el sistema requereix la validació expressa per part del Sotsdirector de Política Acadèmica del Centre avalada per la Comissió d´Avaluació Acadèmica.

A l’apartat del web “Els estudis” es facilita informació sobre el pla d’estudis de la titulació amb el desglossament d’assignatures obligatòries i optatives. Fent un clic en cada assignatura s’accedeix a la fitxa de la guia docent.

Així mateix, s’han dissenyat i publicat les Guies Docents corresponents a totes les assignatures obligatòries dels dos primers anys.

* + 1. **L’estructura de la informació pública sobre l’ensenyament verificat** (planificació docent, professorat, organització ... )

La informació relativa als ensenyaments del centre és completa i està presentada d´una manera clara, llegible i agregada. L’estructura del portal del centre ha estat dissenyada per tal de garantir-ne el seu ús i accés. Els continguts s’organitzen en cinc blocs: l’Escola, Els estudis, Curs actual, Recerca i empreses i Futurs estudiants i divulgació.

* + 1. **L'adequació de la informació pública disponible per assegurar que la que reben els estudiants actuals i els estudiants potencials és pertinent i de qualitat**

La informació pública disponible és l´adequada per assegurar la qualitat de la informació que reben els estudiants matriculats i els estudiants potencials.

* + 1. **L’accessibilitat a la informació de l'ensenyament per part dels grups d'interès**

Tots els grups d`interès tenen accés a tots els aspectes rellevants de la titulació. La informació més específica relativa a consultes d’expedient i tràmits que es poden realitzar des de l´e-secretaria, així com l’accés als diferents entorns virtuals de docència de la UPC, està limitada als estudiants matriculats. L’equip directiu ha vetllat durant aquest curs per assegurar la transparència i la rendició de comptes de tots els grups d’interès, segons consta a l’apartat 9.7 de la memòria de verificació.

* + 1. **La disponibilitat de mecanismes per assegurar que la informació disponible sigui pertinent i s’actualitzi amb la freqüència adequada**

El centre disposa d’un protocol de seguiment i actualització de tota la informació, ubicada al seu web. Aquest protocol inclou, entre altres requeriments, una relació de les persones responsables de revisar i actualitzar els continguts, així com dels terminis i freqüència de publicació.

* + 1. **Altres informacions o reflexions d’interès**

El centre està en procés de modificació de la seva denominació per tal d’adequar-la al tipus d’estudis que imparteix dins de l´EEES, passant d´EUOOT a FOOT.

* 1. **Proposta de millora al pla d’estudis**
* **Implantar un sistema per la coordinació de matèries i per la coordinació de competències.**

Tal i com figura a l’apartat 5.1 de la memòria de verificació dels estudis de grau, el centre preveu que hi hagi un coordinador de matèries (que vetllarà per la coordinació i seguiment de les matèries que consten al pla d`estudis) i un coordinador de competències (que seguirà l`itinerari de les competències, especialment les transversals). Es pretén, doncs, començar a organitzar un model per aconseguir la implantació d’aquests dos sistemes de coordinació en un futur.

**Responsable**: Equip directiu

1. **Indicadors de l’ensenyament**
   1. [**L'adequació dels indicadors proposats per informar sobre la qualitat de l'ensenyament**](javascript:void(0);)

Per mesurar els resultats assolits, s’han utilitzat diferents tipus d’indicadors. Uns, serveixen per fer el seguiment de l’accés, de la matrícula, de l’activitat docent, de la internacionalització, de formació de l´estudiantat i dels resultats acadèmics, així com també n’hi ha d’altres que estan lligats a la pròpia planificació estratègica.

Aquests indicadors semblen els adequats per informar sobre la qualitat de l’ensenyament. No obstant, seria convenient esperar la implantació de la totalitat de la titulació per tal d’analitzar si algun d’aquests indicadors s’ha de modificar, suprimir o substituir per un de nou, a efectes de tenir un coneixement més ampli de les característiques d’aquests estudis que es fan per primera vegada d’acord amb el nou model.

* 1. [**L’organització de la informació relativa als indicadors i la visibilitat i disponibilitat de la mateixa , així com els instruments que s’han emprat per obtenir-los i el procediment d’obtenció d’evidències**](javascript:void(0);)

La UPC, conseqüent amb el seu compromís de retre comptes a la comunitat universitària i a la societat, disposa des del curs 1978-79 de l`aplicatiu públic “Dades Estadístiques i de Gestió” (www.upc.edu/dades/) que serveix com a instrument estratègic per a la gestió de la nostra Universitat. La informació que s`hi publica està disponible i és visible per a tots els grups d`interès.

Aquest aplicatiu disposa d`una entrada més específica anomenada “Dades de les unitats”, que recull de manera clara els indicadors més rellevants sobre les titulacions de la Universitat pensant en el grup d`interès més important: l’estudiantat. Accedint per aquest subapartat s`entra en un menú que de manera àgil t’ofereix diferents criteris de cerca: per tipus, per unitats i per ordre alfabètic.

Com es pot comprovar al subapartat "Seguiment de la qualitat" de l`apartat "Els estudis" (Grau en Òptica i Optometria) a la web de la titulació, es disposa d`un link directe a aquest aplicatiu públic.

Així mateix, la gran majoria de la informació relativa a les titulacions està continguda a UNEIX, sistema que recull homogèniament les dades del conjunt d`universitats catalanes. D`aquest sistema prové la informació sobre indicadors, a diferents nivells d`agregació, que es pot consultar a la base de dades Winddat.

D`altra banda, a l`espera d`un procediment integrat pel conjunt del sistema universitari català, per mesurar el nivell d`assoliment dels indicadors de satisfacció, es disposa d`un ventall de mecanismes, com són els resultats de les enquestes que es passen a l`estudiantat i als titulats i que permeten conèixer el grau de satisfacció d`aquests grups d`interès i, indirectament, dels ocupadors.

El Sotsdirector de política acadèmica i l’equip tècnic revisen anualment els resultats del procés, i amb la supervisió de l’equip directiu es presenten els resultats a la CAA per a la seva valoració i/o aprovació, d’acord amb els objectius programats. En el cas de produir-se desviacions, i desprès d’analitzar les causes d’aquestes, es proposa per l’any següent, en funció dels recursos disponibles, la realització d’accions correctives i/o de millora, o es fixen, si escau, els nous objectius que s’han d’assolir l’any següent.

* 1. [**Els indicadors objecte d’anàlisi pel seguiment de la titulació**](javascript:void(0);)

Per fer el seguiment dels resultats de la titulació s’han utilitzat els indicadors facilitats pel Gabinet de Planificació, Avaluació i Qualitat de la UPC (GPAQ) i el document sobre “Resultats Acadèmics UPC” del Vicerectorat de docència i estudiantat.

Per a l’anàlisi del 2n any d’aquesta titulació, s’ha considerat convenient utilitzar els mateixos indicadors del 1r informe, a efectes de valorar la seva evolució, tant en la modalitat presencial com en la semipresencial.

S’ha estructurat l’anàlisi de la manera següent:

1. **Accés als estudis**
   1. **Oferta de places**: S’ha mantingut la mateixa oferta de places en les dues modalitats.

1.2. **% demanda en 1a preferència vs. oferta**: L’oferta en la modalitat presencial s’ha cobert, en primera preferència, en un 68% i la semipresencial en un 23%. El que representa un increment de 4 punts respecte a la demanda del 2009-10 per la modalitat presencial i un decrement de 42 punts en la modalitat semipresencial. Es considera que aquesta reducció és deguda, entre d’altres causes que caldrà estudiar, a la implantació, a la resta de l’Estat, de nous graus en Òptica i Optometria amb la mateixa modalitat semipresencial.

* 1. **% demanda en qualsevol preferència vs. oferta**: La demanda per a la modalitat presencial ha crescut un 60%, passant del 263% al 323%. La de semipresencial, s’ha reduït en 7 punts, passant del 120% al 113%. Aquestes demandes han permès cobrir totalment l’oferta de la modalitat presencial i un 78% de la semipresencial.
  2. **Nota de tall**: La nota de tall en les dues modalitats ha experimentat un canvi significatiu respecte a la tendència dels 3 últims anys, si es consideren també els estudis de la diplomatura en Òptica i Optometria. Per a la modalitat presencial s’ha passat de 5 a 6,4 i per a la semipresencial de 5 a 5,8.

1. **Matrícula**
   1. **Estudiants matriculats de nou ingrés**:Per a la modalitat presencial la matrícula de nou ingrés s’ha mantingut pràcticament constant (de 80 a 82) i per la modalitat semipresencial ha baixat gairebé un 13% (de 35 a 31). Aquesta reducció està motiva perquè la demanda no ha arribat a cobrir l’oferta, tal com s’ha comentat anteriorment.
   2. **Total d’estudiants matriculats a la titulació**: El nombre total de estudiants matriculats en les dues modalitats és de 243.
2. **Rendiment acadèmic**
   1. **Resultats a la fase inicial** (FI): Dels 119 estudiants nous del 1r any acadèmic 2009-2010, el 66,4% han superat la fase inicial, dels quals el 38,7% ho han fet en el temps previst. Del 33,6% que no ha superat aquesta fase, el 11,8% han estat declarats no aptes per no haver superat un mínim de 12 ECTS en el seu primer any, i un 21,8% per no haver superat els 60 ECTS en els dos anys acadèmics que estableix aquesta fase.

En aquests resultats no s’inclou l’estudiantat que ha escollit cursar la fase inicial en la modalitat de temps parcial.

* 1. **Resultats a la Fase No Inicial**: S’observa que els paràmetres obtinguts de resultat mitja i d’èxit, de 0,80 i 0,83, respectivament, d’aquesta titulació són similars als que obté l’estudiantat de la diplomatura.

**4. Altres indicadors**

4.1. **Estudiants equivalents a temps complert**: El nombre d’estudiants equivalents a temps complert va ser de 104 a l’any 2009-10 i de 205 a l’any 2010-11. Al comparar aquestes dades amb la matrícula total, s’observa una millora relativa (80% en el 1r any i 84% al segon). Cal destacar aquesta millora, atès que per les característiques de la modalitat semipresecial és normal que l’estudiantat matriculi un nombre inferior de crèdits, ja que compagina els estudis amb el treball.

* 1. [**Altres valoracions en el cas de titulacions que han finalitzat el seu cicle d'implementació**](javascript:void(0);)

........................

* 1. [**Els indicadors propis incorporats per la unitat**](javascript:void(0);)

........................

* 1. **Altres informacions o reflexions d’interès**

........................

1. **Garantia de la qualitat**
   1. **Anàlisi descriptiva**
      1. **Indicació del sistema de garantia interna de la qualitat (SGIQ) utilitzat com a eina pel seguiment de l’ensenyament**

El Sistema de Garantia Interna de la Qualitat utilitzat pel seguiment de la qualitat de la titulació és el que es va descriure a l’apartat nou de la memòria Verificada, el qual va ser aprovat. Aquest sistema té per objectiu assegurar la qualitat de l’ensenyament, i incorporar estratègies de millora contínua per tal d’assolir els objectius previstos i rendir comptes.

* 1. **Anàlisi valorativa**

Sense reflexions.

* + 1. **El grau d’implantació del SGIQ**

........................

* + 1. **L’adequació dels processos implementats per al seguiment de les titulacions**

........................

* + 1. **Altres informacions o reflexions d’interès**

........................

* 1. **Propostes de millora**
* **Dissenyar el sistema de garantía interna de la qualitat de la FOOT.**

D’acord amb el compromís de transparència que s’exigeix a les institucions universitàries en el marc de l’EEES, i d’acord amb el procediment de disseny i implementació dels títols universitaris oficials que defineix el RD 13/93/2007 i 86/2010, el Centre ha de garantir que les seves actuacions asseguren l’assoliment dels objectius associats a la formació que imparteix. Per aconseguir-ho cal disposar d’un sistema de garantia interna de qualitat formalment establert i públicament disponible.

**Responsable**: Equip directiu

**Calendari d’implantació**: 2n semestre de l’any acadèmic 2011-12

1. **Accions de millora**
   1. **Seguiment de l'estat d'implementació de les propostes de millora plantejades a l'edició anterior**

|  |  |  |  |  |
| --- | --- | --- | --- | --- |
| **Acció** | | | | **Estat** |
| [Fruit de les reflexions efectuades el Centre es proposa efectuar les millores següents: Elaborar un recull de respostes a les preguntes més freqüents (FAQs).](javascript:void(0);) | | | | Tancat |
| [Crear una bústia d’atenció a l’usuari.](javascript:void(0);) | | | | No iniciat |
|  |  |  |

* 1. **Relació de les propostes de millora introduïdes als apartats anteriors**

|  |  |
| --- | --- |
| **Acció** | **Estat** |
| [Implantar un sistema per la coordinació de matèries i per la coordinació de competències](javascript:void(0);). | No iniciat |
| [Dissenyar el sistema de garantia interna de la qualitat de la FOOT.](javascript:void(0);) | No iniciat |

* 1. **Valoració general de l’assoliment dels objectius de la titulació**

L’anàlisi valorativa que realitzem a partir dels indicadors i de les propostes de millora ens permet afirmar que la titulació s’està desenvolupant d’acord amb el que es va planificar a la memòria de verificació del grau. A més, de les dues propostes de millora que vam contemplar a l’edició anterior, una d’elles està tancada satisfactòriament i l’altra s’implantarà tan bon punt tinguem l’aprovació del sistema de garantia interna de la qualitat del centre, pel que creiem que el procés global es desenvolupa de mode satisfactori.